**A Magyar Közgazdasági Társaság**

Az MKT a magyar közgazdászok legrégebbi, legjelentősebb szervezete, amely a közgazdasági ismeretek terjesztését, a szakmai közélet fejlesztését, a közgazdászok általános érdekeinek képviseletét vállalta feladatául. Mindezt sokféle fórum: előadások, tanfolyamok, szakmai viták, találkozók, vándorgyűlések szervezésével kívánja teljesíteni.

**A Magyar Közgazdasági Társaság Zalaegerszegi Ifjúsági Szervezete (MKT ZISZ)**

A Magyar Közgazdasági Társaság Ifjúsági Bizottságának leányszervezete a Zalaegerszegi Ifjúsági Szervezet.

Szervezetünk legfőbb szándéka, hogy a Budapesti Gazdasági Főiskola Gazdálkodási Kar Zalaegerszeg hallgatói számára lehetőséget adjon a tanulás és a szórakozás közötti egyéni egyensúly megteremtésére.

Tagjaink a Kar azon hallgatói, akik megpróbálják már a főiskolás évek alatt megszerezni mindazokat a többletismereteket, készségeket és kapcsolatokat, amelyeknek későbbi pályafutásuk során hasznát vehetik.

Tisztában vagyunk azzal, hogy egy kezdő közgazdász minél inkább járatos leendő szakmájának gyakorlati felhasználásában, annál nagyobb esélye lesz a sikeres elhelyezkedésre, és a munkában való helytállásra.

Az aktív részvétellel mindenki fejlesztheti kreativitását, magabiztossá válhat, tesztelheti vezetői képességét. Ezen tulajdonságok később igen hasznosak lesznek egy vezető munkakörben.

Programjaink

Szakmai programok: Rendszeresen szervezünk szakmai előadásokat, melyek keretében a közgazdász szakma képviselői megosztják szakmai tapasztalataikat, válaszolnak a kérdésekre és vitáznak a témában elmélyült ismeretekkel rendelkezőkkel. Az előadások mellett próbálunk minél színesebb és érdekesebb vetélkedőket és délutáni programokat szervezni (teadélutánok, karrier pizzák, állás szimuláció valós piaci szereplőkkel…)

Szórakoztató és kulturális programok:A gólyaavató és a kar hallgatói önkormányzatával közösen szervezett Főiskolás Fesztiválfontos része a hallgatói életnek egy tanév során. Rendszeresen szervezünk bel- és külföldre utazásokat.

**A Fiatal Közgazdászok Országos Találkozója (FIKOT)**

A minden évben megrendezendő FIKOT lehetőséget ad arra, hogy az MKT Ifjúsági Bizottságának szervezetei (melyek az ország egyes egyetemein és főiskoláin működnek) találkozzanak, ismerkedjenek egymással.

A rendezvényen minden évben kb. 200 fiatal közgazdász vesz részt. Alapvető célkitűzésünk, a szakmai fejlődés és a szórakozás egyaránt helyet kap a három napos rendezvény programjában.

Az előadók között állami cégek vezetőit, állami tisztségviselőket, a szakma kiválóságait, országunk vezetőit is megtalálhatjuk.

A FIKOT szervezési jogának elnyerése nagy sikert és elismerést jelent városunk, szervezetünk, Főiskolánk és tavaly alakult, de jogelőd intézetében nagy múltra visszatekintő Karunk számára. A találkozó lebonyolításának helyszíne az állófogadást kivéve a BGF Gazdálkodási Kar Zalaegerszeg Kampusza.

Részletes program:

Péntek (2012. március 16.)

18.00-ig Megérkezés, regisztráció

19.00 Állófogadás

Szombat (2012. március 17.)

7.30 Ébresztő, reggeli

9.30 – 17:00 Szakmai programok, közben ebéddel

18.30 Vacsora

20.00 Esti program

Vasárnap(2012. március 18.)

7.30 Ébresztő, reggeli

9.30 – 12.00 Szakmai program

13.00 – Elutazás